
ПРАТАКОЛ
аб унясенні змяненняў у Пагадненне аб прынцыпах і падыходах ажыццяўлення дзяржаўнага кантролю (надгляду) за выкананнем патрабаванняў тэхнічных рэгламентаў Еўразійскага эканамічнага саюза з мэтай гарманізацыі заканадаўства дзяржаў – членаў Еўразійскага эканамічнага саюза ва ўказанай сферы ад 16 лютага 2021 года
Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
грунтуючыся на Дагаворы аб Еўразійскім эканамічным саюзе ад 29 мая 2014 года,
кіруючыся пунктам 3 артыкула 12 Пагаднення аб прынцыпах і падыходах ажыццяўлення дзяржаўнага кантролю (надгляду) за выкананнем патрабаванняў тэхнічных рэгламентаў Еўразійскага эканамічнага саюза з мэтай гарманізацыі заканадаўства дзяржаў – членаў Еўразійскага эканамічнага саюза ва ўказанай сферы ад 16 лютага 2021 года (далей – Пагадненне),
пагадзіліся з наступным:
Артыкул 1
Унесці ў артыкул 8 Пагаднення наступныя змяненні:
1) у пункце 1 словы «аб небяспечнай прадукцыі» замяніць словамі «аб прадукцыі, якая не адпавядае патрабаванням тэхнічных рэгламентаў Саюза»;
2) у абзацы першым пункта 2 і пункце 3 словы «аб небяспечнай прадукцыі» замяніць словамі «аб прадукцыі, якая не адпавядае патрабаванням тэхнічных рэгламентаў Саюза,»;
3) у пункце 4 словы «аб небяспечнай прадукцыі» замяніць словамі «аб прадукцыі, якая не адпавядае патрабаванням тэхнічных рэгламентаў Саюза».
Артыкул 2
Гэты Пратакол уступае ў сілу па сканчэнні 30 каляндарных дзён з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для ўступлення ў сілу гэтага Пратакола.
Аформлена ў горадзе Маскве 8 мая 2024 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго завераную копію.

